पाएं अपने शहर की ताज़ा ख़बरें और फ्री ई-पेपरडाउनलोड करें
त्रिपुरा के डीएम ने ब्राह्मण (पंडित) को थप्पड़ मारने का विरोध पंडितों ने किया। सभी ने अपने-अपने मंदिरों व घर में रहकर विरोध करते हुए कहा कि त्रिपुरा डीएम द्वारा किया गया कृत्य माफी योग्य नहीं है। विवाह अनुमति आयोजनकर्ता द्वारा ली गई थी और किसी भी प्रकार के नियमविरुद्ध कार्य होने पर आयोजनकर्ता की जवाबदारी होती है।
ब्राह्मण देव पंडित जी वहां कार्य के संपादन के लिए गए थे लेकिन डीएम ने अपने पद की गरिमा का दुरुपयोग करते हुए उनको थप्पड़ मारा है जो घोर निंदा का विषय है। पं. संजय शिवशंकर दवे, ईश्वर व्यास, भूपेंद्र जोशी, सुरेंद्र व्यास ने बताया भविष्य में पुनरावृत्ति न हो इस हेतु शांति और जनचेतना हेतु सद्बुद्धि हवन कर प्रार्थना की गई। उन्होंने बताया शहर की कई धार्मिक संस्थाओं सहित कई विप्रबन्धुओं ने निजी स्तर पर भी राष्ट्रपति, प्रधानमंत्री को डीएम पर उचित कार्रवाई की मांग के लिए पत्र भेजा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn